*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_**

**Cu privire la aprobarea proiectului de lege**

**pentru modificarea şi completarea unor acte legislative**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

**Prim-ministru Pavel FILIP**

Contrasemnează:

Ministrul afacerilor interne Alexandru JIZDAN

Ministrul justiţiei Vladimir CEBOTARI

Proiect

**PARLAMENTUL REPUBLICII MOLDOVA**

**LEGE**

pentru modificarea şi completarea unor acte legislative

Parlamentul adoptă prezenta lege organică.

**Art. I.** – Legea nr. 278 – XVI din 14 decembrie 2007 privind controlul tutunului (republicat în Monitorul Oficial al Republicii Moldova, 2015, nr. 258–261, art. 489), se modifică și se completează după cum urmează:

1. Articolul 2 se completează cu următoarele noţiuni:

*„echipament de fabricație a produselor din tutun* - instalațiile concepute sau adaptate pentru a fi utilizate exclusiv la fabricarea produselor din tutun și care fac parte integrantă din procesul de fabricație;

*partea echipamentului de fabricație a produselor din tutun* - orice parte identificabilă care este unică echipamentelor de fabricație utilizate la fabricarea produselor din tutun.”.

2. La articolul 8 alin.(2) după sintagma „bază tehnico-materială” cuvîntul „cu” se substituie cu sintagma „ce poate asigura”, iar după sintagma „de procese tehnologice” se completează cu sintagma „de echipament de fabricație,”.

3. La articolul 10 alin.(2):

lit. c) se completează cu sintagma „și să le păstreze pe o perioadă de cel puțin patru ani”;

se completează cu litera c1) cu următorul cuprins:

„c1) să furnizeze, la solicitarea autorităților competente, informația privind volumul și alte informații relevante legate de piață, referitor la cantitățile de produse din tutun și echipamentele de fabricație aflate în posesia sau sub controlul agentului economic care se ocupă de prelucrarea industrială a tutunului și de fabricare a produselor din tutun și care sunt păstrate în stoc, în încăpere de acciz și/sau antrepozit vamal, transbordate, plasate în regim de tranzit sau în regim suspensiv la data solicitării.”

4. La articolul 32 alin.(1) după cuvîntul „fabricarea” se completează cu cuvintele „ **, depozitarea și/sau plasarea**”, după sintagma „produselor din tutun” se completează cu sintagma „și a echipamentelor de fabricație”, iar după sintagma „importul și/sau prelucrarea industrială a tutunului” se completează cu sintagma „importul și exportul, fabricarea echipamentelor de fabricație a produselor din tutun”.

**Art. II.** – Legea nr. 451-XV din 30 iulie 2001 **privind reglementarea prin licenţiere a activității de înterprinzător** (republicat în Monitorul Oficial al Republicii Moldova, 2005, nr. 26–28, art. 95), cu modificările și completările ulterioare, se completează după cum urmează**:**

**la articolul 8 alin.(1) lit.a) pct.8), după sintagma „importul** articolelor de tutun**” se completează cu sintagma** „și/sau a echipamentelor de fabricație”**, după cuvîntul „fabricarea” se completează cu cuvintele „depozitarea sau plasarea pe piață a”, iar în final se completează cu sintagma** „importul și exportul, fabricarea echipamentelor de fabricație a produselor din tutun;”**.**

**Art. III.** – Guvernul, în termen de 6 luni:

a) va prezenta Parlamentului propuneri privind aducerea legislaţiei în vigoare în concordanţă cu prezenta lege;

b) va aduce actele sale normative în concordanţă cu prezenta lege.

**PREŞEDINTELE PARLAMENTULUI**